
Elméleti modell a klímaváltozás hatásainak mérséklésére a magyar vízgazdálkodásban

Kulcsszavak: játékelmélet, vízgazdálkodás, Európai Unió
A klímaváltozás szélsőséges időjárási hatásainak mérséklése fontos szempont a mezőgazdaságban. Az aszály ellen hatékony fellépési lehetőség a talaj vízkészleteinek karbantartása, a már létező technológiák elterjedése azonban Magyarországon korlátozott. A dolgozatban két fő ok kerül meghatározásra, amely a technológia útjában áll. A Közös Agrárpolitika közvetlen támogatásai pénzügyi ellenösztönzőként szolgálnak a gazdák számára, valamint csupán korlátozott mértékben valósul meg a gazdák együttműködése. A probléma megoldásához egy elméleti közgazdasági modell kerül megalkotásra, amely a közvetlen támogatási rendszer kiterjesztésével kiegyensúlyozza a jelenlegi rendszerből adódó ösztönzőket. A modell ezáltal összehangolja a pénzügyi érdekeket a legmagasabb hozzáadott értékű tevékenységekkel. Emellett lefektetésre kerül egy kompenzációs rendszer kerete, amely alkalmazásával az egyéni érdekek összeegyeztethetőek a közös érdekkel, feloldva a korlátozott együttműködési képességet.



